== Barndom og ungdom ==
Hans far, født Oluf Outzen Kristensen, var en meget aktiv lærer, skoleleder og [[Radikale Venstre|radikal]] lokalpolitiker i Odense. Han tog efternavnet Outze året før Børge blev født som det første af tre børn.
Allerede som 16-årig påbegyndte Børge Outze sin journalistuddannelse på den radikale Odense-avis ''[[Fyns Venstreblad]]''. Han ville ikke være soldat, ikke fordi han var pacifist, men fordi han selv ville bestemme, hvem han skulle slås med. I stedet blev han sendt til [[militærnægter]]lejren i Kompedal.
Her dannede han et varigt venskab med journalistkollegaen [[Esben Aakjær]].
Politik Erhvervsliv Kommunikation Journalistik Kultur Hobby